**Rēzeknes novada pašvaldības**

**Silmalas pirmsskolas izglītības iestādes pašnovērtējuma ziņojums**

|  |  |
| --- | --- |
| Rēzeknes novada Silmalas pagasta, Gornicā, 27.09.2022. |  |
| (vieta, datums) |  |

Publiskojamā daļa

SASKAŅOTS

|  |  |  |
| --- | --- | --- |
| **Rēzeknes novada pašvaldības Izglītības un sporta pārvaldes vadītājs** | | |
| (dokumenta saskaņotāja pilns amata nosaukums) | | |
|  |  | **Guntars Skudra** |
| (paraksts) |  | (vārds, uzvārds) |
| 27.09.2022. |  |  |
| (datums) |  |  |

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2021./2022. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi vai uzsākot 2021./2022.māc.g. (01.09.2021.) | Izglītojamo skaits, noslēdzot sekmīgu programmas apguvi vai noslēdzot 2021./2022.māc.g.  (31.05.2022.) |
| Nr. | Licencēšanas  datums |
| Vispārējā pirmsskolas izglītības programma | 01011111 |  | [V-5675](https://is.viis.gov.lv/Pages/Institutions/EducationProgramLicences/View.aspx?id=42425&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 16.10.2012. | 66 | 69 |
| Speciālā pirmsskolas izglītības programma izglītojamajiem ar jauktiem attīstības traucējumiem | 01015611 |  | V-5677 | 16.10.2012. | 1 | 1 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
     1. dzīvesvietas maiņa – 1 izglītojamais;
     2. vēlme mainīt izglītības iestādi – 1 izglītojamais (tuvāk vecāku darba vietai);
     3. cits iemesls – 3 izglītojamie, sakarā vecāku tiesību atņemšanu un pārcelšanos uz aizbildņu dzīves vietu.
  2. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2021./2022. māc.g. (līdz 31.05.2022.) | 2 | No 24.09.2021. līdz 23.05.2022. bija izveidojusies pirmsskolas skolotāja vakance skolotājas BKA laikā.  No 15.11.2021. līdz 06.02.2022. bija izveidojusies pirmsskolas skolotāja vakance – vakcinācijas sertifikāta neesamības dēļ. |
|  | Izglītības iestādē pieejamais atbalsta personāls izglītības iestādē, noslēdzot 2021./2022. māc.g. (līdz 31.05.2022.) | 3 | Noslēdzot 2021./2022.māc.g. izglītības iestādē ir pirmsskolas skolotājs-logopēds un pirmsskolas skolotājs - logopēds ar prof. maģistra grādu speciālajā pedagoģijā, kā arī medicīnas māsa.  Nepieciešamības gadījumā ir pieejami arī Rēzeknes novada pašvaldības Izglītības atbalsta centra darbinieki. |

1. **Izglītības iestādes darbības pamatmērķi un prioritātes**
   1. Izglītības iestādes misija – apkārtējās pasaules, individuālo spēju un sevis izzināšana bērniem  drošā, radošā un mājīgā vidē, nodrošinot individuālo pieeju sagatavojoties pamatizglītības apguvei un dzīvei mainīgajā vidē.
   2. Izglītības iestādes vīzija par izglītojamo – personība, kura ieklausās, vēro, pēta pasauli, rūpējas un uzņemas atbildību par sevi un apkārtējo vidi, darbojoties ilgtspējīgi un videi draudzīgi vēlas patstāvīgi iegūt jaunas zināšanas, prasmes un iemaņas.
   3. Izglītības iestādes vērtības cilvēkcentrētā veidā –

* **Savaldība** - uzvedības un emociju izpausmes kontrole un vadība, respektējot savu un citu cilvēku brīvību, kā arī cienot sevi un citus.
* **Centība** – čaklums, uzcītība, rūpība un griba jebkuru darbu veikt pēc iespējas mērķtiecīgāk, kvalitatīvāk un produktīvāk.
* **Atbildība** – griba un spēja paredzēt savas izvēles un rīcības sekas un rīkoties, respektējot cita cilvēka cieņu un brīvību.
* **Gudrība** – māka izmantot zināšanas labā veicināšanai savā un sabiedrības dzīvē.
  1. 2021./2022. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  ***Digitālo prasmju nostiprināšana un iespēju izmantošana mācību procesa nodrošināšanā.*** | *a) kvalitatīvi*   * pedagogs, kurš tika pieteikts profesionālās pilnveides kursa “Izglītības tehnoloģiju mentora loma mērķtiecīgai tehnoloģiju izmantošanai mācībās” sniedz atbalstu kolēģiem un dalās pieredzē; * visi pedagogi savā ikdienas darbā mērķtiecīgi izmanto IT; | Daļēji, jo pedagogs vēl nākošajā mācību gadā turpinās apgūt profesionālās pilnveides kursus.  Sasniegts |
|  | *b) kvantitatīvi*   * pedagogi ir izvēlējušies un vienojušies par kopīgu mācīšanās platformu ar kuras palīdzību varēs ātri, elastīgi un pārskatāmi sadarboties savā starpā; * par 30 % pieaugusi bērnu ieinteresētība un vēlme aktīvi piedalīties un izrādīt iniciatīvu nodarbībās; * katrs pedagogs ir izveidojis vismaz 1 materiālu, spēli vai uzdevumu, ko var izmantot nodarbībā. | Sasniegts.  Sasniegts.  Sasniegts. |
| Nr.2  ***Izglītības iestādes popularizēšana un attīstīšana ārpus telpām izmantojot informāciju tehnoloģijas.*** | 1. *kvalitatīvi*  * izveidota izglītības iestādes lapa sociālajos tīklos; * izveidota videofilma par iestādi un tās darbu “Viena diena Silmalas pirmsskolas izglītības iestādē”. * dalīšanās pieredzē ar citām pirmsskolas izglītības iestādēm: labās prakses izzināšana un popularizēšana izmantojot e-vidi. | Sasniegts.  Sasniegts.  Sasniegts. |
| Nr.3  ***Izglītības iestādes vadītāja profesionālās darbības novērtēšana.*** | 1. *kvalitatīvi*  * iestādes vadītājs ir iesniedzis pieteikumu IKVD par vadītāja profesionālās darbības novērtēšanu; * iestādes vadītājs ir saņēmis savas profesionālās darbības novērtējumu un ieteikumus/uzdevumus profesionālās darbības pilnveidošanai; * iestādes vadītājam ir skaidra turpmākā sava profesionālā darba pilnveidošana. | Sasniegts.  Sasniegts.  Sasniegts. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2022./2023. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  **Pirmsskolas izglītības programmas kvalitatīva īstenošana latviešu valodā.** | 1. kvalitatīvi  * Par 20 % pieaugusi bērnu komunikācija latviešu valodā. |  |
|  | 1. kvantitatīvi    * Pedagogi nodarbībās sekmē izglītojamo latviešu valodas lietošanu savstarpējā komunikācijā.    * Pedagogi ir apmeklējuši kursus un papildinājuši nepieciešamās zināšanas un prasmes, lai varētu kvalitatīvi īstenot mazākumtautību bērniem pirmsskolas izglītības programmu latviešu valodā.    * Sekmēta izglītojamo valodas apguve iestādes telpu un āra teritorijas vizuālajā noformējumā un digitālo rīku izmantošanā. |  |
| Nr.2  **Datu ieguves sistēmas pilnveidošana par mācīšanas un mācīšanās procesa kvalitāti.** | 1. kvalitatīvi  * Sniegta atgriezeniskā saite apzinot pedagogu stiprās puses, attīstības iespējas darba pilnveidošanai un pārmaiņu veicināšanai. * Pilnveidota iegūstamā informācija un dati par izglītojamo mācību sasniegumiem pirmsskolas izglītības nobeiguma novērtēšanā. |  |
|  | 1. kvantitatīvi  * Mērķtiecīgi veikta 20 % skolotāju nodarbību vērošana. * Katrs skolotājs ir apmeklējis vismaz vienu katra kolēģa vadītu nodarbību. |  |

1. **Kritēriju izvērtējums** 
   1. Kritērija “Kompetences un sasniegumi” stiprās puses un turpmākas attīstības vajadzības

|  |  |
| --- | --- |
| **Stiprās puses** | **Turpmākās attīstības vajadzības** |
|  |  |

* 1. Kritērija “Vienlīdzība un iekļaušana” stiprās puses un turpmākas attīstības vajadzības

|  |  |
| --- | --- |
| **Stiprās puses** | **Turpmākās attīstības vajadzības** |
| Izglītības iestādē ir pieejams atbalsta personāls bērniem ar valodas traucējumiem, līdz ar to laicīgi tiek novērsti valodas traucējumi un paaugstināta izglītības apguves kvalitāte. | Piesaistīt speciālo pedagogu, kas sniegtu nepieciešamos atbalsta pasākumus izglītojamajiem ar mācīšanās traucējumiem (jauktiem attīstības traucējumiem), tādējādi tiks paaugstināts bērnu attīstības un apgūto prasmju līmenis. |

* 1. Kritērija “Pieejamība” stiprās puses un turpmākas attīstības vajadzības

|  |  |
| --- | --- |
| **Stiprās puses** | **Turpmākās attīstības vajadzības** |
|  | Piesaistīt finansējumu izglītības pieejamības jautājumu risināšanai, lai izglītojamie ar speciālajām vajadzībām (ratiņkrēslā) varētu brīvi vai ar palīgstrādnieka palīdzību nokļūt iestādes 2. stāvā un pilnveidot mācību telpu izglītojamajiem ar speciālajām vajadzībām. |

* 1. Kritērija “Drošība un labklājība” stiprās puses un turpmākas attīstības vajadzības

|  |  |
| --- | --- |
| **Stiprās puses** | **Turpmākās attīstības vajadzības** |
|  | Pilnveidot izglītības iestādē vienotas kopības sajūtu, radot izglītības un sociālo vidi personāla savstarpējai sadarbībai un saliedēšanai, kas veicinās savstarpējo labizjūtu un izaugsmi. |

3.5. Kritērija “Infrastruktūra un resursi” stiprās puses un turpmākas attīstības vajadzības

|  |  |
| --- | --- |
| **Stiprās puses** | **Turpmākās attīstības vajadzības** |
|  | Mācīšanās platformas Skolo.lv apgūšana mērķtiecīgai tehnoloģiju izmantošanai mācībās, tādējādi paaugstinot izglītības programmu apgūšanas kvalitāti. |
| Izglītības iestādē ir nodrošināts daudzveidīgs, izglītojamajiem un pedagogiem lietošanai brīvi pieejams IKT tehnoloģiju un digitālo ierīču klāsts, kas veiksmīgi tiek izmantots izglītojamo digitālās pratības caurviju prasmju attīstīšanai. | Izglītojamo vecāku prasmju pilnveidošana mērķtiecīgai tehnoloģiju izmantošanai izglītojamo mācībās un savstarpējās sadarbības veidošanā. |
|  | Pilnveidot izglītojamo iespējas lietot patstāvīgi pieejamos materiāltehniskos resursus, lai sasniegtu savus individuālos mērķus. |

**4. Informācija par lielākajiem īstenotajiem projektiem par 2021./2022. mācību gadā**

* 2021./2022. mācību gadā Silmalas pirmsskolas izglītības iestāde piedalījās pasākumā “Nodarbības muskuļu un skeleta slimību mazināšanai pirmsskolas izglītības iestādēs un skolā”, kurš notika Rēzeknes novada pašvaldības īstenotā projekta „Dzīvo veselīgi Rēzeknes novadā!” Nr.9.2.4.2/16/I/027 ietvaros. Šīs projekta darbības mērķis ir veicināt fiziskās aktivitātes jeb aktīva dzīvesveida popularizēšanu sabiedrībā. Pateicoties šim pasākumam divu grupiņu bērniem, t.i. 3-4 g.v. bērniem un 5-6 g.v. bērniem, sertificēta sporta speciālista pavadībā, nodarbību laikā tika veicināta simetriska stājas veidošanās ar muskulatūras nostiprināšanu, sekmēta lokanības, veiklības un koordinācijas attīstība, uzlabota fiziskā izturība.

1. **Informācija par institūcijām, ar kurām noslēgti sadarbības līgumi**

Sadarbības līgumu nav.

1. **Audzināšanas darba prioritātes trim gadiem un to ieviešana**
   1. Prioritātes (bērncentrētas, domājot par izglītojamā personību).

2021./2022. m.g. tika izvirzīta sekojoša prioritāte: Izglītojošu atbalsta pasākumu ieviešana balstoties uz kompetenču pieeju, izglītojamo drošības, vides izzināšanas un attīstības veicināšanai.

*Galvenie uzdevumi audzināšanas darbā:*

* 1. Pielāgot izglītojošo pasākumu klāstu izglītojamiem par drošību un atbildības uzņemšanos par sevi un apkārtējo vidi.
  2. Attīstīt bērnu sociālās un emocionālās prasmes, kas ietver sevis, savu emociju, domu un uzvedības apzināšanu, spēju saprast citus un veidot pozitīvas attiecības.
  3. Popularizēt izglītojamo un iestādes sasniegumus vietējos, reģionālajos un citos masu medijos un informēt sabiedrību par audzināšanas darba labās prakses piemēriem.
  4. Organizēt aktivitātes, kas veicina saliedētību, sadarbību un atgriezenisko saiti starp pedagogiem, vecākiem un bērniem.
  5. 2-3 teikumi par galvenajiem secinājumiem pēc mācību gada izvērtēšanas.
* Izglītojamiem tika nodrošināta iespēja piedalīties Džimbas drošības programmā, kas veicināja bērnu zināšanas, izpratnes, prasmes un kompetences par personisko drošību un ekoprogrammā “Cūkmena detektīvi”, ar kuras palīdzību bērnos tika rosināta atbildība pret vidi, vairojot izpratni par vērtīgo un lieko dabā, atklājot dažādus meža noslēpumus.
* Iespēju robežās tika organizētas aktivitātes, kas veicināja saliedētību, sadarbību un atgriezenisko saiti starp pedagogiem, vecākiem un bērniem.
* Nepieciešams paaugstināt izglītojamo vecāku iesaisti izglītības iestādes rīkoto pasākumu iesaistē, apmeklēšanā, kā arī pašvērtēšanā un tālākās attīstības plānošanas procesā, tādējādi veicinot līdzatbildību izglītības iestādes mācību un audzināšanas darbā.

1. **Citi sasniegumi**
   1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).
   * Pateicība par dalību Latvijas Veselības sporta nedēļā MOVE WEEK 2021 no 22.-28.11.2021.
   * Pateicības raksts par aktīvo dalību un radošo ieguldījumu VENDEN rīkotajā bērnu zīmējumu konkursā par tēmu “Ūdens mūsu pasaulē”.(22.03.2022.)
   1. Izglītības iestādes galvenie secinājumi par izglītojamo sniegumu ikdienas mācībās.

* Izglītojamo vēlme aktīvi piedalīties un izrādīt iniciatīvu nodarbībās palielinās, ja tajās tiek izmantotas digitālās tehnoloģijas.
* Ikdienas savstarpējā saziņā un mācību procesa apguves laikā izglītojamie savā starpā bieži lieto dzimto (krievu) valodu, kas ietekmē mācību programmas apguves kvalitāti.

Turpmāk nepieciešamie uzlabojumi:

* Sekmēt atbalstošas vides iekārtojumu latviešu valodas apguvei un izglītojamo runāšanas latviešu valodā prasmju attīstīšanai.
* Rotaļnodarbību vērošana un atgriezeniskās saites sniegšana apzinot pedagogu stiprās puses, attīstības iespējas darba pilnveidošanai un pārmaiņu veicināšanai.

Izglītības iestādes vadītājs

|  |  |  |
| --- | --- | --- |
| \*(paraksts) |  | Dzintra Smirnova |

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU